

ΕΛΛΗΝΙΚΗ ΔΗΜΟΚΡΑΤΙΑ Μαρκόπουλo, 26 Φεβρουαρίου 2020

ΥΠΟΥΡΓΕΙΟ ΠΟΛΙΤΙΣΜΟΥ & AΘΛΗΤΙΣΜΟΥ

ΓΕΝΙΚΗ ΓΡΑΜΜΑΤΕΙΑ ΑΘΛΗΤΙΣΜΟΥ Αριθμ.Πρωτ. 477

**ΦΙΛΙΠΠΟΣ ΕΝΩΣΙΣ ΤΗΣ ΕΛΛΑΔΟΣ**

(ΑΝΑΓΚ. ΝΟΜΟΣ 858/1937)

Δ/ΝΣΗ ΛΕΙΤΟΥΡΓΙΑΣ ΙΠΠΟΔΡΟΜΙΩΝ

ΤΜΗΜΑ ΜΗΤΡΩΟΥ & ΠΟΙΝΟΛΟΓΙΟΥ

ΜΑΡΚΟΠΟΥΛΟ ΜΕΣΟΓΑΙΑΣ

Τ.Θ 78 Τ.Κ. 190 03

ΤΗΛ: 2299 04 1335-6

ΦΑΞ: 2299 04 1334 **ΠΡΟΣ : ΕΛΛΑΝΟΔΙΚΕΣ**

 **: ΙΠΠΟΔΡΟΜΙΑΡΧΗ**

 **: ΕΠΟΠΤΗ ΠΡΟΠΟΝΗΣΕΩΝ**

 **: ΑΦΕΤΗ**

 **: IΠΠΟΔΡΟΜΙΕΣ ΑΕ**

 ΘΕΜΑ : «Ανακοίνωση Επιτροπής Ιπποδρομιών της 26/2/2020 »

 KOINOΠΟΙΗΣΗ:

 ΕΙΔΙΕ

 ΕΠΔΙ

ΕΝΕΠΔΙ

 ΣΥΝΔΕΣΜΟΣ ΑΝΑΒΑΤΩΝ

ΑΝΑΚΟΙΝΩΣΗ ΕΠΙΤΡΟΠΗΣ ΙΠΠΟΔΡΟΜΙΩΝ

Στο άρθρο 136 παρ. β’ του Κώδικα Ιπποδρομιών ορίζονται τα εξής:

«Ο Zυγιστής ζυγίζει τον αναβάτη με την ιπποσκευή του και αμέσως μετά χωρίς αυτή και σημειώνει χωριστά το ατομικό βάρος του αναβάτη, για να είναι δυνατός ο έλεγχος κατά την μεταζύγιση και να διαπιστώνεται ο υπεύθυνος για την τυχόν διαφορά που προκύπτει. O προπονητής μετά την προζύγιση ευθύνεται και ελέγχεται για το ακριβές βάρος της ιπποσκευής και ο αναβάτης ευθύνεται και ελέγχεται για το ατομικό του βάρος.

Aν κατά την προζύγιση διαπιστωθεί απόκλιση βάρους προς τα πάνω πέραν του 1½ κιλού από το αναγραφόμενο στο επίσημο πρόγραμμα, ενημερώνονται αμέσως οι Eλλανοδίκες και επεμβαίνουν για την αντικατάσταση του αναβάτη.

γ. Κατά τη προζύγιση ο αναβάτης ζυγίζεται με τη σέλλα του και την πλήρη εξάρτησή της φοράει ήδη το προστατευτικό γιλέκο του οποίου αφαιρείται το βάρος. Δεν προζυγίζονται το κράνος, το μαστίγιο, οι παρωπίδες, οι καλύπτρες οφθαλμών, οι επίδεσμοι ποδιών, τα προστατευτικά άκρων και το προστερνίδιο.».

Περαιτέρω στο άρθρο 137 παρ. α’ εδ. γ’ του Κώδικα Ιπποδρομιών ορίζεται ότι: «Στη μεταζύγιση ο αναβάτης ζυγίζεται με οτι ακριβώς προζυγίστηκε.».

Επί τη βάσει των ανωτέρω και προκειμένου να διασφαλίζεται απολύτως η αξιοπιστία και το αδιάβλητο των Ιπποδρομιών, η Επιτροπή Ιπποδρομιών επισημαίνει ότι, εφόσον ο προπονητής επιθυμεί να τοποθετήσει στον διαγωνιζόμενο ίππο δερμάτινο υπόσταγμα («πετσί»), τότε ο αναβάτης υποχρεούται να προζυγιστεί με την ιπποσκευή στην οποία θα εμπεριέχεται και αυτό και ο αρμόδιος ζυγιστής υποχρεούται να το καταγράψει ρητώς, προκειμένου να μπορεί ευχερώς να ελεγχθεί η ύπαρξή του κατά την μεταζύγιση. Τέλος, ο ζυγιστής υποχρεούται να καταγράψει οποιαδήποτε αλλαγή μεσιάς υποπέσει στην αντίληψή του.

 Η ΕΠΙΤΡΟΠΗ ΙΠΠΟΔΡΟΜΙΩΝ

 ΣΕΡ. ΣΠΑΣΣΩΦ – ΑΝ. ΜΑΛΤΕΖΟΣ – Ι. ΤΣΑΚΑΛΗΣ